NASTAVAK AKTIVNOSTI UTRVĐIVANJA PSIHOFIZIČKIG STANJA DJETETA ZA UPIS U PRVI RAZRED OSNOVNE ŠKOLE

Poštovane, poštovani,
obavještavamo vas da je sukladno mišljenju Hrvatskog zavoda za javno zdravstvo (KLASA: 501-05/20-15-2, URBROJ: 381-15-150-20-147 od 18. svibnja 2020. godine), zbog aktualno povoljne epidemiološke situacije, moguće nastaviti aktivnosti vezano uz utvrđivanje psihofizičkog stanja djeteta i u školskim ustanovama, s tim da su se škole dužne pridržavati odgovarajućih mjera iz Uputa HZJZ-a za sprječavanje i suzbijanje epidemije COVID-19 za ustanove ranog i predškolskog odgoja i obrazovanja te osnovnoškolske ustanove u kojima je osigurana mogućnost zbrinjavanja djece rane i predškolske dobi te učenika koji pohađaju razrednu nastavu, s naglaskom na sljedeće mjere:
· održavati fizičku udaljenost (najmanje 1,5 m)
· pojačati higijenu ruku (dezinfekcija ruku kod ulaska i izlaska u ustanovu) te, ako je moguće, koristiti vlastitu kemijsku olovku kod pisanja testa,
· odgoditi dolazak (djece i roditelja) s povišenom tjelesnom temperaturom i/ili respiratornim smetnjama te osoba sa sumnjom na zarazu COVID-19,
· redovito prozračivati prostorije,
· dovesti dijete u pratnji jednog roditelja.

O novim terminima bit ćete obaviješteni telefonskim putem od strane djelatnika stručne službe škole.

Stručna služba škole

